1)

pēc 2. panta iekļauj šādu 2.a pantu: “2.a pants Tādu trešo valstu saraksts, kurām attiecībā uz konkrētiem produktīvajiem dzīvniekiem un lietošanai pārtikā paredzētiem dzīvnieku izcelsmes produktiem ir apstiprināti farmakoloģiski aktīvo vielu, pesticīdu un kontaminantu kontroles plāni 1. Komisijas Deleģētās regulas (ES) 2022/2292 (*1) 6. panta 1. punktā minētie farmakoloģiski aktīvo vielu, pesticīdu un kontaminantu kontroles plāni, ko Komisijai iesniegušas tās trešās valstis vai to reģioni, kuri ir norādīti šīs regulas –I pielikuma tabulā sniegtajā sarakstā, tiek apstiprināti attiecībā uz tiem produktīvajiem dzīvniekiem un lietošanai pārtikā paredzētiem dzīvnieku izcelsmes produktiem, kas attiecīgajā tabulā atzīmēti ar “X”. 2. Tādas trešās valstis vai to reģioni, kas pieprasījuši savu iekļaušanu Deleģētās regulas (ES) 2022/2292 6. panta 2. punktā minētajā sarakstā, taču nav iesnieguši farmakoloģiski aktīvo vielu, pesticīdu un kontaminantu kontroles plānus, un savā pieprasījumā norādījuši, ka eksportam uz Savienību paredzēto produktu ražošanā plāno izmantot izejmateriālus tikai no tādām dalībvalstīm vai citām trešajām valstīm, kuras attiecībā uz šādu izejmateriālu importu Savienībā ir apstiprinātas saskaņā ar šā panta 1. punktu, šīs regulas –I pielikumā sniegtajā tabulā attiecībā uz konkrēto sugu vai preci tiek atzīmētas ar “Δ”. 3. Tādas trešās valstis vai to reģioni, kas pieprasījuši savu iekļaušanu Deleģētās regulas (ES) 2022/2292 6. panta 2. punktā minētajā sarakstā, taču nav iesnieguši farmakoloģiski aktīvo vielu, pesticīdu un kontaminantu kontroles plānus attiecībā uz liellopiem, aitām/kazām, cūkām, zirgiem, trušiem vai mājputniem, un savā pieprasījumā norādījuši, ka uz Savienību plāno eksportēt kombinētos produktus, kuru ražošanā izmanto pārstrādātus minēto sugu dzīvnieku izcelsmes produktus, kas iegūti kādā dalībvalstī vai kādā trešajā valstī vai tās reģionā, kurā tiek īstenots farmakoloģiski aktīvo vielu, pesticīdu un kontaminantu kontroles plāns, šīs regulas –I pielikumā sniegtajā tabulā attiecībā uz pieprasījumā norādīto sugu tiek atzīmētas ar “O”. 4. Tādas trešās valstis vai to reģioni, kas pieprasījuši savu iekļaušanu Deleģētās regulas (ES) 2022/2292 6. panta 2. punktā minētajā sarakstā un kas šīs regulas –I pielikumā sniegtajā tabulā attiecībā uz kategorijām “akvakultūra”, “piens” vai “olas” atzīmēti ar “X”, un kas savā pieprasījumā norādījuši, ka plāno ražot kombinētos produktus, šīs regulas –I pielikumā sniegtajā tabulā attiecībā uz atlikušajām no minētajām kategorijām, kuras nav atzīmētas ar “X”, papildus tiek atzīmētas ar “O”. 5. Tādas trešās valstis vai to reģioni, kas pieprasījuši savu iekļaušanu Deleģētās regulas (ES) 2022/2292 6. panta 2. punktā minētajā sarakstā un kas šīs regulas –I pielikumā sniegtajā tabulā attiecībā uz kategorijām “liellopi”, “aitas/kazas”, “cūkas”, “zirgi”, “mājputni”, “akvakultūra”, “piens”, “olas”, “truši”, “savvaļas medījumdzīvnieki” vai “saimniecībā audzēti medījumdzīvnieki” atzīmēti ar “X”, un kas ražo kombinētos produktus, kuru sastāvā ir pārstrādāti produkti no gliemenēm, kuru izcelsme ir vai nu dalībvalstīs, vai trešajās valstīs vai to reģionos, kas norādīti šīs regulas VIII pielikumā sniegtajā sarakstā, šīs regulas –I pielikumā sniegtajā tabulā papildus tiek atzīmēti ar “P”. (*1) Komisijas Deleģētā regula (ES) 2022/2292 (2022. gada 6. septembris), ar ko attiecībā uz prasībām par produktīvo dzīvnieku un noteiktu lietošanai pārtikā paredzētu preču sūtījumu ievešanu Savienībā papildina Eiropas Parlamenta un Padomes Regulu (ES) 2017/625 (OV L 304, 24.11.2022., 1.. lpp.).”;"